cyanic-selkie/wikianc huggingface dataset:
Solheim Cup 2009
Eksterne lenker
Solheim Cups nettsted
Exocet
Exocet er et fransk sjømålmissil, produsert av MBDA, og dets forgjengere Aérospatiale og Nord Aviation.
Exocet var i bruk under Falklandskrigen på argentinsk side. Mest kjent er senkingen av den britiske jageren HMS «Sheffield» 4. mai 1982. Under Iran–Irak-krigen benyttet Irak gjentatte ganger Exocetraketter mot både militær og sivil skipsfart i Persiagulfen. Det var under et slikt angrep 17. mai 1987 at en irakisk Mirage F1 angrep den amerikanske fregatten USS «Stark». Begge de avfyrte missilene traff, men bare én eksploderte og USS Stark ble reddet av mannskapet og reparert.
Varianter av Exocet
Hovedkonkurrenten til Exocet er det amerikanske Harpoon-missilet.
Land som benytter seg av Exocet
Argentina, Brasil, Chile, Egypt, Frankrike, De forente arabiske emirater, Hellas, Indonesia, Irak, Kuwait, Kypros, Libya, Malaysia, Marokko, Oman, Pakistan, Peru, Qatar, Sør-Afrika, Thailand og Tyskland.
Gruvedrift i Cornwall
Gruvedrift i Cornwall i England går tilbake til bronsealderen, da metallhandlere fra det østlige Middelhavet skal ha kommet til området før 1000 f.Kr. De kjente Storbritannia som Kassiterides, «Tinnøyene». Etter at man begynte å bruke metall på De britiske øyer kom det meste av tinnet, kobberet og arsenikken som ble brukt fra Cornwall og den vestligste delen av Devon. Det første tinnet som ble tatt ut lå i avsetninger i grusen på bunnen av elver, men man begynte raskt med dagbrudd og små gruver. Fra det 16. århundre har det vært fullt utviklede underjordiske gruver i området.
I det 20. århundre fant man nye drivverdige forekomster, og en del gruver ble gjenåpnet. Dolcoath, kjent som Queen of Cornish Mines, var med 1067 meter lenge verdens dypeste gruve, og også en av de eldste. Den ble nedlagt i 1921.
Verdens tinnkartells kollaps i 1986 var spikeren i kisten for kornisk tinngruvedrift. South Crofty Tin Mine var den siste tinngruven som var i drift i Europa, inntil mars 1998. Det ble gjort forsøk på å gjenåpne den, uten at dette lyktes.
I 1999 ble gruvelandskapet i Cornwall og det vestligste Devon tilføyet på listen over steder den britiske regjeringen ønsket å få definert som verdensarvsteder. Den 13. juli 2006 la UNESCO området inn på sin liste.
Hande Rakaure
Hande Rakaure (Hande Fiskeoppdrett) er en produsent av rakfisk som holder til i Røn i Vestre Slidre kommune. Selskapet har drevet produksjon av rakfisk siden midten av 80-tallet. De har eget oppdrettsanlegg og foredlingsanlegg.
Hande Rakaure er en del av sammenslutningen Valdres Rakørret som har merkevaren «Rakfisk fra Valdres».
Mikkel Beckmann
Mikkel Beckmann (født 24. oktober 1983 i Virum) er en dansk tidligere fotballspiller. Fram til han la opp i 2016 spilte han for Hobro IK. Fra januar 2019 er Beckmann assistenttrener for Lyngby BK.
Han begynte sin profesjonelle karriere i 2004 i Lyngby BK. Han spilte der fram til 2008 da han ble kjøpt av Randers. Han debuterte på i februar 2008. Han var med i den danske troppen til fotball-VM 2010, noe han som overraska han selv.
Natalia Partyka
Natalia Dorota Partyka (født 27. juni 1989) er en polsk bordtennisspiller. Hun er født uten høyrearm og har flere medaljer fra de paralympiske sommerleker.
Under Sommer-OL 2020 i Tokyo som ble arrangert i 2021, ble hun utslått i andre runde i singel.
Matthias Wilhelm Huitfeldt
Matthias Wilhelm Huitfeldt til Hafslund (født 8. juli 1725 i Christiania, død 25. september 1803 på Clausholm ved Randers i Jylland) var en norskfødt adelsmann som ble offiser, senere stiftsamtmann og godseier.
Bakgrunn
Matthias Wilhelm Huitfeldt var sønn av den senere general Hartvig Huitfeldt og Karen Werenskiold til Hafslund (1697–1778). Huitfeldt var bestemt til den militære løpebane.
Militær
Han ble i 1740 løytnant reformé ved ''3. throndhjemske nasjonale Infanteriregiment, 1743 kornett ved Hestegarden, 1746 karakteriseret og 1748 virkelig løytnant, 1750 sekondmajor ved 4. søndenfjældske Dragonregiment'', 1753 premiermajor samme sted og derfra entlediget 1754. I årene 1752–54 var han generaladjudant hos kong Frederik V og ble 1755 oberstløytnant av kavaleriet og samme år kammerherre.
Amtmann
I 1762 ble han utevnt til stiftsamtmann i Viborg og amtmann i Hald, senere fungerte han også i kort tid som amtmann over Skivehus. 1764 ble han ridder av Dannebrog, 1773 gehejmeråd og 1779 gehejmekonferensråd.
Han døde den 25. september 1803 på Clausholm, og ble bisatt i en marmorsarkofag Voldum kirke. Ved hans død gikk det Huitfeldtske fideikommiss over til hans datter, og i 1843 til svigersønn av stiftamtmann i Akershus, Gebhard Moltke.
Ekteskap
Huitfeldt ble gift første gang den 22. september 1752 i Christiansborg slottskirke med hoffrøken Sophie Hedevig von Linstow (1731–1753). Annen gang 5. juni 1756 med Charlotte Emerentia "Emerentze" Raben (21. september 1731 – 26. april 1798). Med sistnevnte fikk han flere barn.
ISO 3166-2:AN
ISO 3166-2:AN var De nederlandske Antillers del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
De nederlandske Antiller var offisielt tildelt koden AN i ISO 3166-1 alfa-2, før området blei delt inn i fem forskjellige territorier i 2010, og koden blei sletta fra ISO 3166-1. Curaçao og Sint Maarten blei land i Kongeriket Nederlandene, og er nå tildelt kodene CW og SX repsektivt. Bonaire, Sint Eustatius og Saba blei spesielle kommuner i Nederland, og er nå tildelt én kode i ISO 3166-1, BQ, under fellesoppslaget Bonaire, Sint Eustatius og Saba.
Ingen koder for underinndelinger blei definert i ISO 3166-2:AN.
Endringer
Følgende endringer i De nederlandske Antillers oppslag blei kunngjort i nyhetsbrev fra ISO 3166/MA etter at ISO 3166-2 først blei utgitt i 1998:
Sigurd Saxlund
Sigurd Sundt Saxlund (født 30. mai 1892 på Lysaker, død 1. april 1986 i Lillesand) var en norsk filolog og skolemann, samt en av de første norske kiropraktorer.
Etter examen artium 1910 ble han cand.mag. 1915, og han var lærer ved Vestheim skole fra 1915 til 1917, før han tok statsøkonomisk eksamen. Han studerte også antropologi, psykologi og fysiologi i utlandet, blant annet ved Columbia University i 1917–1918. Med kona Liv Saxlund (1897–1986) utdannet han seg til kiropraktor 1926–1927 ved Palmer College i Davenport, Iowa. Tilbake i Norge orienterte han om kiropraktikk som var et nytt fenomen, og startet Norsk Kiropraktorforening i 1935. I perioden 1930 til 1938 drev han et helsehjem på gården Øren i Osen, tre mil øst for Molde, og virket som kiropraktor og naturlege. Han hadde i 1922 overtatt Øren av faren, som hadde kjøpt den i 1902.
Sigurd ble i 1938 cand.philol., med fagene geografi, historie og engelsk. Han virket som rektor ved Arendal offentlige høyere almenskole og som NS-oppnevnt ordfører i Arendal 1941–1942. Fra 1943 til 1945 var han kontorsjef ved Befolkningskontoret, en avdeling i helseavdelingen under Innenriksdepartementet som arbeidet med arv og rasepolitikk.
Saxlund skrev antisemittiske bøker og var medlem av Nasjonal Samling. Han studerte raseforskning i Tyskland, Frankrike, England og Amerika i syv år, og foreslo i 1919 å ta inn raselære i den norske skolen. Saxlund reiste rundt i Norge på slutten av 1930-tallet, og holdt foredrag om «Raser og Skaller». Sønnen Oddmund Saxlund var leder av Hirdens flykorps i Arendal, og ble også dømt til tvangsarbeid og inndragning.
Han ble i 1946 i det norske landssvikoppgjøret dømt til syv års tvangsarbeid og 29 000 kr i inndragning, mistet lektorstillingen og rettighetstap i 10 år.
Etter krigen drev Sigurd Saxlund et småbruk på Brekkestø i Lillesand.
Han var sønn av Eivind Saxlund (1858–1938) og Anna Magdalene Sundt (1863–1950). Faren var høyesterettsadvokat i Kristiania. Han giftet seg med Liv Vik (1897–1986) som var datter av amtmann Oddmund Vik i Møre og Romsdal.
X-Men: Days of Future Past
Grunnet at de «unge» X-Men reiser tilbake i tid, har filmen samlet et stjernelag av skuespillere, med skuespillere både fra den nye og den gamle generasjonen på plass. James McAvoy, Michael Fassbender, Patrick Stewart, Ian McKellen, Hugh Jackman, Jennifer Lawrence, Halle Berry og Elliot Page er bare noen store navn som befinner seg på rollelisten.
Handling
Vi følger X-Men-laget der vi slapp i X-Men: First Class. Nå må de reise i tid for å stoppe en hendelse som vil påvirke menneskeheten såvel som mutanter over hele verden. Noen av de unge X-Men-medlemmene møter dermed også sine fremtidige selv.
Fosslia skole
Fosslia skole er en barneskole på Stjørdal som har omtrent 425 elever.
Fosslia er den største barneskolen i kommunen. Elevene der går videre til Stokkan ungdomsskole etter 7. klasse - i lag med elever fra Halsen barneskole og Kvislabakken skole.
Wang Zhongyu
Wang Zhongyu er navnet til flere personer:
Hot Fuzz
Hot Fuzz er en politikomedie skrevet av Simon Pegg og Edgar Wright, paret bak Shaun of the Dead. Hovedrollene spilles av Pegg og Nick Frost, mens andre roller ble spilt Adam Buxton, Bill Bailey, David Bradley, Jim Broadbent, Olivia Colman, Steve Coogan, Paddy Considine, Timothy Dalton, Martin Freeman, Bill Nighy, Anne Reid, Rafe Spall, David Threlfall, Billie Whitelaw og Edward Woodward. Filmen ble regissert av Edgar Wright.
Filmen handler om politimannen Nicholas Angel (Pegg) som er så flink i jobben sin at han får sine kollegaer i Metropolitan Police i London til å fremstå som håpløse. For å rette opp dette inntrykket, bestemmer sjefene hans seg for å overføre ham til landsbyen Sandford i Somerset. Der blir han partner med den ikke fullt så komponente Danny Butterman (Frost), som har Mel Gibson som sitt store forbilde. Overgangen fra et hektisk byliv til den rolige landsbyen blir en påkjenning for Angel. Men etter hvert begynner han å ane ugler i mosen i landsbyen. Og spørsmålet blir da om det er noe skummelt som foregår, eller om det bare er Angels paranoia som har våknet til liv.
Innspillingen ble påbegynt 19. mars 2006. Under filmingen la filmselskapet ut små produksjonsdagbøker på hjemmesiden sine.
Sin (1915)
Sin er en amerikansk stumfilm fra 1915, regissert av Herbert Brenon.
Handling
En fattig italiensk bondepike velger å forlate forloveden sin, for å gifte seg med en velstående gangster - og de reiser snart sammen til Amerika.
Kamtsjatkabjørk
Kamtsjatkabjørk (Betula ermanii) er et løvfellende tre som vokser i Øst-Asia.
Den blir opptil 20 m høy. Barken er gulhvit, og på eldre trær skaller den av i horisontale, rødlige strimler. Skuddene er matt brune med iøynefallende, lyse korkporer. Bladstilken er 2 cm lang og lysegul. Bladene er trekantede til ovale, dypt tannede, 6–9 cm lange, 5–6 cm brede, glinsende mørkegrønne på oversiden og fint hårete under. Basis på bladene er tverr eller bredt kileformet, og det er 8–12 par sidenerver. Hunnraklene er opprette om sommeren, 15–27 mm lange og 8–15 mm brede.
Kamtsjatkabjørk er utbredt i Sør-Sibir (Burjatia, Zabajkalskij kraj, Sakha), Russlands fjerne østen (Kamtsjatka, Sakhalin, Kurilene), Kina (Heilongjiang, Jilin, Liaoning, Indre Mongolia), Korea, Japan (Hokkaido, Honshu, Shikoku). Den vokser som regel i rene bestander, men kan også finnes i blandingsskog med bar- og løvtrær.
Tsjukhlomasjøen
Tsjukhlomasjøen (russisk: Чухломское озеро – Tsjukhlomskoje ozero) er en innsjø i Kostroma oblast i Russland. Den ligger 148 meter over havet, og har et areal på 48,7 km², og en dybde på 4,5 meter.
Sjøen har en nesten sirkelrund form, med en diameter på 6-7 kilometer. Breddene er flate og myrlendte. Bunnen består av mudder og silt. Sjøen er frosset over fra slutten av oktober til slutten av april. Inn i Tsjukhlomasjøen renner flere mindre elver. Sjøen har et utløp mot nordvest, som renner mot elva Kostroma.
Ved sjøens sørøstre bredd ligger byen Tsjukhloma. Ved nordbredden, i landsbyen Nozjkino, ligger klosteret Avraamijevo-Gorodetskij, grunnlagt på 1600-tallet.
Polpapir
Polpapir er et preparert papir som ble brukt til enkle fysikkeksperimenter. Et porøst papir er gjennomtrukket av en oppløsning av klornatrium og fenolftalein. Når det er fuktet og berøres av to ledninger – en fra positiv pol og en fra negativ pol, vil det avsettes et rødt merke ved den negative polen.
I fysikkeksperimenter kan en ved å trekke papiret samtidig som det berøres av ledninger med vekselspenning (typisk: 50 V. 50 Hz] danne en meget enkelt tidsteller idet det vekselvis vil avsettes et rødt punkt pr 1/100 del sekund. Målemetoden er lite nøyaktig idet det er vanskelig å trekke papiret (eller ledningene) jevnt. 50 – 60 V er også en spenning som i dag ikke anses som personellsikker. Metoden var i bruk frem til ca. 1970 i gymnasiet på real- og naturfag-linjen I moderne undervisning bruker en mer moderne elektroniske tidsteller.
Stig Millehaugen
Stig Millehaugen (født 8. mai 1969) er en norsk mann dømt for en rekke alvorlige lovbrudd. Han var tidligere medlem av Tveitagjengen og er senere blitt dømt for flere væpnede ran og to tilfeller av overlagt drap.
I november 2008 skiftet Millehaugen etternavn til Bergquist, men byttet etternavnet tilbake til Millehaugen i april 2009.
Gynodiøci
Gynodiøci, av gr. gyno- (kvinne) + di- (to) + oikos (hus) (adjektiv: gynodiøcisk eller gynodioik) betegner de artene (eller populasjonene) av frøplanter som har noen planter som kun har hunnlige blomster og noen planter som kun har tvekjønnede blomster.
Stig Millehaugen
Tveitagjengen
Millehaugen var et sentralt medlem i Tveitagjengen. Han ble første gang tatt av politiet på Tveita i 1986, for å ha kjøpt en stjålet boblejakke.
Gynodiøci
Som regel har de hunnlige plantene i en slik populasjon mindre blomster enn hermafrodittene. Dette har vært tatt til inntekt for det synet at blomsten hos dyrepollinerte blomsterplanter er et overveiende hannlig organ (viktigere med pollinatorbesøk for den hannlige funksjonen), men dette er et omdiskutert tema innen pollineringsøkologien.
Stig Millehaugen
Ran av postkontor og bankran
I februar 1992 ble Millehaugen dømt til seks års fengsel for væpnet ran av Klemetsrud postkontor i desember 1990 og ranet av Sparebanken Nors filial på Oppsal i Oslo i februar i 1991.
Gynodiøci
Eksempler på arter der gynodioike populasjoner forekommer er skogstorkenebb og blodstorkenebb.
Stig Millehaugen
Rømning og to nye postran
Millehaugen rømte fra Berg fengsel i Tønsberg kommune i 1992 der han sonet for grovt ran. Deretter begikk han nye grove ran sammen med en medskyldig mens han var på rømmen.
13. august 1992 ranet han postkontoret på Svartskog i den tidligere Oppegård kommune. 31. august 1992 ranet han postkontoret på Nesbru i Asker kommune sammen med Trond Ron Jarle Horgen. I flukten etter ranet på Nesbru tok Millehaugen og Horgen to tilfeldige kunder på postkontoret som gisler. De tok seg over fjorden fra Asker til Nesodden. Der presset de en Volvo av veien, før de kjørte videre i den med sjåføren som nytt gissel. Ransutbyttet på 740,000 kroner ble aldri funnet.
Drap på fengelsbetjent i 1992
Mens han var varetektsfengslet for disse nye ranene, rømte han fra Sarpsborg fengsel i desember 1992.
I august 1993 ble han dømt til 17 år i fengsel for å ha skutt og drept fengselsbetjent Jon Arild Martinsen i Sarpsborg fengsel under rømningen.
Han hadde planlagt en flukt og fikk smuglet en pistol inn gjennom vinduet på cellen. Våpenleveringen skapte såpass mye bråk at fengselsbetjenten Jon Arild Martinsen kom utenfor døren og spurte hva som skjedde.
Millehaugen svarte at han måtte på toalettet. Da Martinsen åpnet døren, skjøt Millehaugen ham i brystet.
Mens fengselsbetjenten lå døende på gulvet, løp Millehaugen til vaktrommet og truet en annen betjent til å kjøre ham til Oslo. Der meldte han seg for politiet dagen etter.
Rømningen i oktober 2000
I oktober 2000 stakk Millehaugen av under permisjon fra Ullersmo fengsel og rømte med kjæresten sin. Ifølge en ansatt, tømte han effektlageret og rømte etterpå.
Åtte måneder senere, i juni 2001, ble han pågrepet.
Mulig bankran i desember 2000
Politiet mistenkte Millehaugen for ranet av daværende Kreditkassens filial på hjørnet mellom Bogstadveien og Industrigata i Oslo den 27. desember 2000 kl 9:30. Raneren var iført finlandshette og avfyrte flere skudd med et Heckler & Koch MP5 maskinpistol under ranet. Under flukten skjøt ransmannen 11 skudd mot en politipatrulje som tok opp jakten.
Etter ranet truet raneren til seg en hvit Peugeot Partner varebil, som ble funnet på Tjuvholmen ved Filipstadkaia ca klokka 13.30.
I 2003 ble han frikjent for ranet på grunn av manglende bevis. Han ble derimot dømt til ett års fengsel for våpenbesittelse under perioden på rømmen.
«Fra denne perioden er han den 1. juli 2002 tiltalt for to forsøk på drap med skytevåpen, ett grovt ran, også ved bruk av våpen, to bilbrukstyverier, heleri av bl.a. diverse våpen, en politiuniform og en bil, uforsiktig omgang med våpen, og overtredelser av våpenloven og legemiddelloven,» ifølge dommen.
På grunn av rømningsfrykt sonet Millehaugen lenge alene på avdeling A i Ringerike fengsel, den sikreste fengselsavdelingen i landet.
Overlagt drap på Mohammed Javed i 2009
19. januar 2009 ble den 28-år gamle Mohammed «Jeddi» Javed funnet skutt og drept i en utbrent Mercedes i drabantbyen Haugerud i Oslo. Han var leder av den norsk-pakistanske kriminelle gjengen Young Guns og hadde vært i en langvarig konflikt med gjengmedlemmer fra A-gjengen som han samarbeidet med tidligere. Den såkalte «A-gjengen» hadde i ti år vært i konflikt med «B-gjengen» og prøvde å slutte fred med den. B-gjengen nektet å forhandle med Young Guns. De mente at Young Guns var årsaken til hele konflikten. Resultatet ble at Young Guns ble utfryst av A-gjengen og hele det kriminelle miljøet.
Straffesaken startet i Oslo tingrett 17. januar 2011. Aktor i saken var statsadvokat Svein Holden, og forsvarerne til Millehaugen var Morten Furuholmen og Per Johan Sjong Larsen. Ifølge aktor var drapet bestilt på en falsk Facebook-profil («Julie Hermannsen») av Ahmed Shahbaz Dad, som også sto tiltalt. Profilen ble funnet på en Fujitsu Esprimo-datamaskin som ble avdekket under en ransaking hjemme hos Dad. Hovedvitnet i rettsaken var Alex Ruiz Fuica; han vitnet 18. januar 2011. Fuica skal ha kjørt Mercedesen, mens Javed satt foran i passasjersetet. I baksetet satt Stig Millehaugen.
Dette hovedvitnet var en norsk-chilener som var dømt for å ha skutt rundt seg på gata mellom Oslo Plaza og Oslo Spektrum i Oslo sentrum i 2008.
Fuica og Javed hadde hentet Millehaugen i hans leilighet på Sandaker for å planlegge et væpnet ran. Cirka klokken 18.30 tar Millehaugen fram en pistol og sjekker om den virker. Sekunder senere retter Millehaugen munningen mot bakhodet til Javed og fyrer av. Fuica styrter ut av bilen og søker hjelp på en ESSO-stasjon hvor han kontakter politiet.
Millehaugen flytter bilen med liket av Javed til en parkeringsplass 50 meter fra åstedet. Der heller han på bensin og tenner på liket og bilen, før han reiser hjem til Sandaker, via Godlia stasjon.
Kl 21:40 om kvelden ble Millehaugen pågrepet i frigangshjemmet i Sandaker. I vaskemaskinen ble det funnet klær med bensinrester. På hendene til Millehaugen fant politiet spor av krutt. Millehaugen påstod selv at kruttslammet kom fra en maskinpistol han hadde kastet i Glomma.
29. april 2011 dømte Oslo Tingrett Millehaugen til 21 års forvaring med 10 års minstetid for likvideringen av Javed. Dad ble av tingretten dømt til 21 års fengsel.
31. januar 2012 kom ankesaken opp for Borgarting lagmannsrett. Den 22. mars ble Millehaugen på nytt idømt 21 års forvaring med 10 års minstetid for overlagt drap, mens Dad ble dømt til 21 års fengsel.
Rømningen i juni 2022
1. juni 2022 møtte ikke Millehaugen til soning etter permisjon ved Trondheim fengsel. Han hadde permisjon fra kl 10 til kl 15, og et foto viser at han forlot fengselet omtrent kl 9. Han skulle møte noen personer og oppholde seg på bestemte steder i Trondheim sentrum. Da han ikke kom tilbake, ble det slått riksalarm, og han ble etterlyst av interpol.
Neste dag ble en mann i 50-årene pågrepet i Oslo og siktet for å ha gitt bistand til Millehaugen. Han innrømte å ha kjøpt flybilletter til Millehaugen før permisjonsdagen. Personen er oppvokst i Oslo og har hatt en nær relasjon med Millehaugen, siden i alle fall 2009. Et foto viser Millehaugen på Trondheim lufthavn, Værnes den 1. juni like før kl 12. Han reiste med et fly fra Norwegian Air Shuttle (flight nummer DY 757) kl 12:01 og landet kl 12:51 på Oslo lufthavn (Gardermoen). Det er ikke krav om identifikasjonspapirer (biometriske pass eller ID-kort) på norske flyplasser. Millehaugen reiste derfor anonymt. Flere medpassasjerer skal ha sett Millehaugen på flyet.
En drosjesjåfør kjørte Millehaugen fra Oslo lufthavn til Oslo sentralstasjon. Dette bekreftes av at Millehaugens mobiltelefon (som han hadde med seg fra fengselet) ble oppsporet av en lokal basestasjon samme dag, før den ble avslått og forbindelsen ble brutt.
Et foto fra 1. juni rundt kl 14 viser Millehaugen gående ut av sentralbanestasjonen iført en stor, svart tursekk. Denne hadde han ikke da han reiste fra Værnes; på bildene fra fengselet og Værnes bar han kun en liten sekk. Han forlot deretter Jernbanetorget i Oslo sentrum 1. juni kl 15:25 og tok toget til Frognerseteren stasjon og deretter Helsfyr stasjon i bydel Gamle Oslo. Han er fotografert gående ut fra Helsfyr stasjon mot bussterminalen med den samme svarte tursekken kl 15:32.
Fra Helsfyr stasjon reiste han direkte til Østmarka i Bydel Østensjø i Oslo. Der oppholdt han seg under resten av flukten. Han var flere turer med jernbanen inn til Oslo sentrum for å kjøpe mat og turutstyr.
Politiet har flere videoer av Millehaugen i nærheten av Østmarka. På en video ble han identifisert 7. juni.
8. juni rundt kl 10:30 ble Millehaugen pågrepet i Østmarkveien 131, vest for Østmarksetra og nord for Ulsrudvann. Pågripelsen skjedde ved et veikryss i en skog, og han hadde hatt tilhold i en gapahuk i nærheten av hvor han ble pågrepet.
Han var sterkt medtatt og våt under arrestasjonen og bar preg av å ha levd lenge utendørs. Han ble fulgt opp av politi og helsepersonell, før han ble avhørt på Grønland politistasjon. 9. juni ble han overført til Ullersmo fengsel.
Søknad om prøveløslatelse
7. desember 2022 ba Stig Millehaugen om prøveløslatelse, via sin advokat Morten Furuholmen. Han hadde da ikke hatt permisjon fra Ullersmo fengsel siden rømningen i juni 2022. Søknaden skal behandles av Oslo Tingrett i august 2023.
Selvbiografi
Forlaget Press gav i 2023 ut Millehaugens selvbiografi Gjerningsmann.
Han Yutong
Han Yutong (født 16. september 1994) er en kinesisk kortbaneløper.
Hun representerte Kina under Vinter-OL 2018 i Pyeongchang, hvor hun ble utslått i kvartfinalen på 500 meter.
Anthony Ineson
Anthony Braemar Ineson (født 23. april 1950 i Christchurch), newzealandsk landhockeyspiller som deltok i de olympiske leker 1976 i Montréal. Ineson ble olympisk mester i landhockey under Sommer-OL 1976 i Montréal. Han var med på det newzealandske laget som vant landhockeyturneringen. I semifinalen slo de Nederland med 2-1 og i finalen vant de over Australia med 1-0. Ineson spilte sju kamper og scoret fire mål i turneringen.
Fylkesvei 2744
Frem til 2019 hadde veien betegnelsen fylkesvei 66.
Lars Weiss
Lars Weiss (født 30. mai 1971 på Frederiksberg) er en dansk politiker, som fra 19. oktober 2020 er fungerende overborgmester i Københavns kommune etter Frank Jensens avgang fra embetet.
Lars Weiss er sønn av tidligere innenriksminister Birte Weiss og hennes ektefelle Ove Weiss.
Vrådal kirke
Vrådal kirke er en langkirke fra 1886 i Kviteseid kommune, Vestfold og Telemark fylke. Kirken ble bygget i 1886 og vigslet 17. juni året etter.
Byggverket er i tre og har 250 plasser.
Preikestol, altertavle, døpefont, messinglysestaker, alterfot og annet inventar fra den gamle kirken er tatt vare på og finnes i kirken.
Historikk
Ifølge Grankvist omtales bygget fra 1686 både som åttekantet og sekskantet, og Grankvist tror den var sekskantet slik at Hospitalskirken er den første åttekantede i Norge. Harry Fett beskriver bygget som åttekantet.
Wang Zhongyu (maler)
Wang Zhongyu (kinesisk: 王仲玉, pinyin: Wáng Zhòngyù, Wade-Giles: Wang Chung-yü) var en maler under Ming-dynastiet aktiv under Hongwu-keiserens tid (1368–1398).
Wang var kjent for å male mennesker. Lite er kjent om ham.
Kim Jong-su
Kim Jong-su (født 1. januar 1977 ) er en nordkoreansk sportsskytter. Han representerte Nord-Korea under Sommer-OL 2004, der han tok en bronsemedalje i skyting 50m pistol. Han representerte igjen Nord-Korea under Sommer-OL 2008, der han tok en sølv og en bronsemedalje, men ble senere diskvalifisert på grunn av bruk av det ulovlige substanset propranolol.
Laura Bruschini
Laura Bruschini (født 26. august 1966) er en italiensk sandvolleyballspiller.
Hun representerte Italia under Sommer-OL 2000 i Sydney, hvor hun ble nummer 5.
Gransnutebillegraver
Gransnutebillegraver (Cerceris arenaria) er en av gravevepsene, en solitær veps som i larvestadiene lever som parasitter på snutebiller. Den tilhører gruppen Crabronidae (Crabronidene) sm tidligere var slått sammen med graveveps-familien Sphecidae, men man regner ikke i dag med at det er svært nært slektskap mellom disse.
Utbredelse
Gransnutebillegraver finnes sør i Norge.
Utseende
Gransnutebillegraver er mellom 10 og 16 mm lang og er en svart veps med gule smale bånd på bakkroppen og brystpartiet (pronotum). Hodet er mørkt (svart). Den har svarte antenner. Beina er rødlige.
Annamaria Solazzi
Annamaria Solazzi (født 10. desember 1965) er en italiensk sandvolleyballspiller.
Hun representerte Italia under Sommer-OL 2000 i Sydney, hvor hun ble nummer 5.
5. luftvernbrigade
5. luftvernbrigade (russisk:5-я зенитная ракетная бригада (5-я зрбр)) er en russisk militæravdeling underlagt 6. kombinerte armé i Vestre militærdistrikt. Brigaden er forlagt St. Petersburg med bataljoner ved Gorelovo flyplass og Lomonosov.
Alan McIntyre
Alan Lionel McIntyre (født 20. september 1949 i Wanganui), newzealandsk landhockeyspiller som deltok i de olympiske leker 1968 i Mexico by og 1976 i Montréal.. McIntyre ble olympisk mester i landhockey under Sommer-OL 1976 i Montréal. Han var med på det newzealandske laget som vant landhockeyturneringen. I semifinalen slo de Nederland med 2-1 og i finalen vant de over Australia med 1-0. McIntyre spilte fem kamper i turneringen.
Maame Biney
Maame Biney (født 28. januar 2000) er en amerikansk kortbaneløper.
Hun representerte USA under Vinter-OL 2018 i Pyeongchang, hvor hun ble utslått i kvartfinalen på 500 meter.
The Slave Girl
Handling
Bob West og hans lille datter Ida, blir angrepet av indianerne. Faren blir drept, og de tar med seg det lille barnet.
Ida blir deretter reddet fra indianerne av Morgan, en slave-handler, som tar henne med seg til plantasjen hans.
Reiseliv (messe)
Reiseliv er en messe som årlig ble arrangert av Norges Varemesse i Lillestrøm. Messen ble første gang arrangert i Sjølystsenteret i 1983, og har fra 2003 blitt holdt i messesenteret til Norges Varemesse i Lillestrøm.
Annett Davis
Annett Davis (født 22. september 1973) er en amerikansk sandvolleyballspiller.
Reiseliv (messe)
Reiseliv var en internasjonal reiselivsmesse med utstillere fra Norge og utlandet. Fra 2012: Publikumsmesse i mars. Eget bransjearrangement, Meeting Point med TravelMatch, i Oslo Spektrum i tilknytning til messen.
Annett Davis
Hun representerte USA under Sommer-OL 2000 i Sydney, hvor hun ble nummer 5.
Reiseliv (messe)
Messens råd, Advisory Board, hadde representanter fra Innovasjon Norge, Hovedorganisasjonen Virke (tidl. HSH), NHO Reiseliv, Discover America Norway, PATA Norway chapter, ANTOR Norge (nettverk av utenlandske turistkontor og ambassader) og Norway Convention Bureau.
Messen ble avviklet av arrangør Norges Varemesse i 2012.
Storflåmen 1938
Storflåmen 1938 var en ekstremflom som 31. august–4. september rammet Gudbrandsdalen og sidedalene, særlig vest for Lågen og nord for Losna. Den skyldtes intense og langvarige regnskyll, utløst av et lavtrykk med en front som ble liggende over Sør-Norge. Enkelte steder, særlig i bratte dalsider, fikk flommen et voldsomt forløp. Bekker og elver svulmet opp; mange av dem fant nye løp. De rev med seg kvernhus og andre bygninger, og flommen utløste mange skred. Her kunne flommen antagelig minne mye om Storofsen i 1789, men den var mer lokal.
En liten forhistorie
August 1938 var varm på Østlandet. I slutten av måneden kom et lavtrykk fra sør, fra Skagerrak, med en nord–sørgående front. Lavtrykket var ikke sterkt, men isobarene (trykklinjene) ble liggende ganske tett mellom lavtrykket og et høytrykk over Finland. Dette utløser gjerne kraftig vind, så også nå: En sterk, sørøstlig vind begynte å blåse oppover Gudbrandsdalen og rev med seg en hel del kornstaur. Nettopp denne vindretningen, hvor luften presses oppover dalen og fjellene, kan gi store nedbørmengder i Gudbrandsdalen. Vinden var et varsel om det som skulle komme. Natt til 30. august begynte regnet sør i dalen.
Forløpet
Om kvelden den 30. lignet værsituasjonen på den som forårsaket Storofsen: Lavtrykk over Sør-Skandinavia, et blokkerende høytrykk over Finland, og varm og fuktig luft som ble presset nordvestover av de to trykksystemene. Og nå begynte uværet for alvor i Gudbrandsdalen, med kraftig regn i hele dalen, og et intenst tordenvær som varte i timevis. Natt til den 31. begynte elver og bekker å gå over sine bredder. Fra påfølgende ettermiddag kom regnet som voldsomme byger, men nærmest uten stans; bare intensiteten varierte. På denne tiden er det slutt på de lyse sommernettene i Gudbrandsdalen selv i godvær, og slik beskriver et øyenvitne fra Vinstra været natten etter:
«I den beksvarte natten hørtes et dommedagsbulder av ras og sten som de frådende vannmasser førte med seg. Det luktet svovel i luften så en kunde nesten få tanke om at enden var nær.»
Etter midnatt 1. september tok regnet en pause, men fortsatte så utpå dagen, og deretter med avbrytelser til den 4. Hovedtyngden falt på norddalen og de vestlige dalsidene mellom Ringebu og Dovre. Nedbørmengden er oppgitt til 130 mm på tre døgn. I perioden 29. august–1. september fikk Sikkilsdalen 156 mm, Dombås 138, Lalm (like nedenfor Vågåmo) 131, Vinstra 65 og Lillehammer (som fikk mer under en flom året etter) 47 mm.
I de bratte dalsidene svulmet bekker og småelver opp, mange av dem fant nye løp, noen steder ble de demmet opp av ras, for til slutt å bryte gjennom med stor kraft. Vågåmo, med bebyggelse langs Ottas nordlige tilløp Finna, ble hardt rammet. Jønndalen vest for Dovre, med 30-40 fastboende, ble helt rasert. Folk søkte tilflukt oppe i dalsidene, og flommen krevde visstnok ingen menneskeliv.
Fevollen i Sør-Fron fikk en flomtopp 10 cm over flommerket fra Storflaumen i 1860. Ottas høyeste spesifikke vannføring ved Lalm ble oppnådd 1. september og er anslått til 358 liter/sekund pr. km², mot 398 i 1860 og 426 under Storofsen. Losna, nærmest en innsjø i Lågen, steg 4,7 m på to døgn, men bidrog til å dempe flomtoppen nedenfor.
Værtypen, flommen og skredene minnet mye om Storofsen. Skadene var likevel mindre omfattende og mer lokale. Områdene langs fronten så langt sørover som Telemark fikk riktignok mye nedbør. Men nedbørområdet var skarpt avgrenset mot øst, slik at Glomma – tross det store tilsiget fra Gudbrandsdalen – slett ikke fikk noen stor flomtopp. 1938-flommen inntraff dessuten senere på året enn de andre storflommene i området og var en regnflom, hvor snøsmelting spilte liten eller ingen rolle.
Det regnet periodevis også 2.–4. september, men i mer moderate mengder.
Etter flommen
Med datidens pengeverdi var skadetaksten etter flommen på 957 950 kr. Småkårsfolk ble hardest rammet.
Markus Eggenhofer
Markus «Eggi» Eggenhofer (født 11. desember 1987 i Radstadt) er en østerriksk skihopper.
Sesongen 2007/2008 vant Eggenhofer tre renn i FIS-cupen, oppnådde flere pallplasseringer og gikk til topps sammenlagt. 29. november 2008 debuterte han i verdenscupen, da han ble nr. 25 i Kuusamo. Hans beste plassering (per 20. januar 2009) er fra Engelberg 21. desember 2008, der han ble nummer 8.
Eggenhofers lengste skihopp målte 192 meter (Bad Mitterndorf 2006).
Sortland (andre betydninger)
Sortland kan vise til:
Oren Moverman
Oren Moverman (født 4. juli 1966) er en israelsk regissør, manusforfatter og tidligere journalist.
Moverman skrev manus til filmer som Jesus' Son og I'm Not There, før han regidebuterte med The Messenger, som han skrev sammen med Alessandro Camon. De ble tildelt en sølvbjørn for beste manus under Filmfestivalen i Berlin, og de er nominert til en Oscar for beste originalmanus.
Moverman jobber nå med Universal Pictures sin Kurt Cobain biografi.
Thomas Crecquillon
Thomas Crécquillon (?–1557) var en fransk-flamsk renessansekomponist.
Lite er kjent om Crécquillons liv. Sannsynligvis ble han født en gang mellom 1480 og 1505. Han var muligens sanger, korleder og senere kapellmester ved hoffet til keiser Karl V av Det tysk-romerske rike. Ulike dokumenter viser at han nøt godt av flere profitable beneficier, eksempelvis i Dendermonde, Namur, Leuven og Béthune.
Av Crécquillons musikk er det bevart opp mot 200 franske chansons, mer enn 100 motetter, tolv messer (delvis parodimesser) og andre kirkemusikalske verk. Ved siden av Nicolas Gombert og Clemens non Papa regnes han til de mest betydelige fransk-flamske komponistene i generasjonen mellom Josquin des Prez og Orlando di Lasso.
Musikkforleggerne Pierre Phalèse (i Leuven) og Tielman Susato (i Antwerpen) publiserte flere verk av Crécquillon enn av noen av hans samtidige, et faktum som understreker betydningen og populariteten musikken hans hadde i samtiden.
Biulv
Biulv (Philanthus triangulum (Fabricius, 1775)) er en av gravevepsene, en solitær veps som i larvestadiene lever som parasitter på tambier (honningbie). Den tilhører gruppen Crabronidae (Crabronidene) som tidligere var slått sammen med en annen graveveps-familie Sphecidae, men man regner ikke i dag med at det er særlig nært slektskap mellom disse. Biulven tilhører en slekt med ca. 170 kjente arter. De finnes i Europa, Nord-Amerika, Mellom-Amerika, Asia og Afrika, men mangler i Sør-Amerika og Australia.
Utbredelse
Biulv finnes langs Vestfoldkysten i Norge. Den finnes også lengre sør i Europa og i Nord-Afrika. Siden 1980-årene har varmere somrer gjort at biulven har spredt seg nordover i Europa. Mens den i 1987 bare fantes noen få steder sør og sørøst i England, ble den i 2010 påvist i mange distrikter nord til Yorkshire og en rekke steder på den britiske vestkysten.
Utseende
Biulven er svart og gul, slik at den - som flere graveveps - minner om en stikkeveps (jf. mimikry). I sittende stilling kan den skilles fra stikkevepsene ved at vingene ofte ligger flatt over ryggen. Bakkroppen er gul med svarte trekantede flekker i fremkanten av hvert ledd, derav artsnavnet triangulum. Hodet og brystpartiet (pronotum) er for det meste mørkt (svart). Den har svarte antenner. Beina er hovedsakelig gule. Hunnen er 13-18 mm, dvs. som en honningbie eller litt større; hannen er 8–10 mm.
Levevis
Biulven har larver som lever i små huler moren har gravd ut i sandjord. Gangene kan være flere meter, med en sidegang for hver larve. I hver gang graver hun ut flere ynglekammere. I hvert kammer sleper hun inn 3-6 bier og legger ett egg, men det er beregnet at én biulv kan samle inn over 100 bier i løpet av sesongen. Biene er lammet med et stikk. Larvene lever som parasitoider. Hver larve trenger mellom tre og seks bier for å vokse opp. De voksne (imago) finnes i juni til september. De lever av nektar.
Bruker landemerker
Den kjente nederlandske etologen Nikolaas Tinbergen gjorde en kjent studie av arten biulv i Nederland. Denne arten fanger flere bier som den stapper ned i hullet der den har lagt egg på én av dem. Tinbergen undersøkte hvordan vepsen finner tilbake til det lille hullet i et tilsynelatende ganske monotont sanddynelandskap. Han observerte at hunn-vepsen brukte litt tid i åpningen av hullet før hun fløy bort, og tilsynelatende så seg om. Mens vepsen var inne, la han en ring av småsteiner med sentrum i hullet. Når den hadde fløyet bort, flyttet han på steinene slik at hullet ble liggende utenfor ringen. Når vepsen kom tilbake, greide hun ikke å finne hullet (som var noen få centimeter borte) igjen, men lette frenetisk i sentrum av sirkelen av småsteiner. Tinbergen viste dermed at vepsen bruker trekk ved omgivelsene til å finne igjen reiret.
Thomas Solvoll
Thomas Solvoll (født 22. november 1980) er en tidligere norsk fotballkeeper fra Krokstadelva i Nedre Eiker kommune, som sist spilte for Modum.
Thomas Solvoll er også innehaver av en av Norges største samlinger av PEZ-maskiner.
Natalia Maliszewska
Natalia Maliszewska (født 16. september 1995) er en polsk kortbaneløper.
Hun representerte Polen under Vinter-OL 2018 i Pyeongchang, hvor hun ble utslått i kvartfinalen på 500 meter.
Instinctive Travels
Instinctive Travels er et musikkalbum med Alanïa, utgitt i 1996. Albumet ble produsert av Rune Lindbæk og Torbjørn Brundtland.
Warlpiri
Warlpiri er et pamanyungansk språk som snakkes av rundt 3 000 mennesker i det australske Nordterritoriet. Det tilhører den ngarrkiske grenen av pamanyunganske språk, og er en av de største australske språkene målt i antall brukere.
I den delvis isolerte landsbyen Lajamanu har det de siste årene utviklet seg et nytt språk med unike gramatiske regler med utgangspunkt fra Warlpiri. Språket kalles Warlpiri rampaku, eller Warlpiri light, og er innfødt språk til rundt 350 mennesker.
Fonologi
Følgende tabeller lister opp lydsystemet til warlpiri. Symboler i vinkelparenteser (f.eks. ‹p› ) er slik de ser ut i ortografien, mens symboler i hakeparenteser (f.eks. [p] ) er fonene skrevet med IPA.
Vokaler
Warlpiri har et vokalsystem som minner om det i klassisk arabisk; tre vokaler pluss at lengden er avgjørende, noe som gir totalt seks vokallyder.
SS «Najade»
SS «Najade» var en tremastet fullrigger bygget i Geestemünde, nå en bydel i Bremerhaven, Tyskland i 1888. innkjøpt fra Bremen i 1912 av Samuel Marcussen, Askerøy, som senere flyttet til Oslo.
Krigsforlis
Fullriggeren SS «Najade» lastet med oljekaker var på reise fra Galveston til Danmark. 21. mars 1917 ble hun angrepet og torpedert av den tyske ubåten U 59 nordøst av Orknøyene Hele besetningen på 21 mann omkom.
Picassos eventyr
Picassos eventyr er en svensk film fra 1978 regissert av Tage Danielsson.
Handlingen
Picassos eventyr er en surrealistisk komedie av AB Svenska Ord der man følger Picassos liv fra vugge til grav. Allerede i barndommen viser Pablo Picasso talent for å male, og han blir sendt til et kunst-akademi i Madrid. Som voksen fortsetter han som maler, men lever samtidig i fattigdom i Paris. Men en dag blir han oppdaget av en amerikansk millionær, og begynner å tjene penger. Han møter samtidig en rekke kjente mennesker på 1920-tallet: deriblant Gertrude Stein, Alice B. Toklas, Adolf Hitler og Winston Churchill.
Venezuela under Vinter-OL 2002
Venezuela under Vinter-OL 2002. Fire sportsutøvere, tre menn og én kvinne fra Venezuela deltok i aking under Vinter-OL 2002 i Salt Lake City i USA. Venezuela, som deltok for andre gang i et vinter-OL, vant ikke noen medaljer. Beste plassering var en 31.-plass i aking, ener menn. Akeren Iginia Boccalandro var Venezuelas flaggbærer under åpningsseremonien.
Filmforum Sørvest
Filmforum Sørvest ble etablert i 1992 og er en interesseorganisasjon for filmarbeidere i Rogaland som holder til i Snadvigå i Stavanger. Målsettingen har vært å stimulere det lokale filmmiljøet til vekst og utvikling, og bidra til at lokale filmskapere kan få initiert sine filmprosjekter slik at de kan søke om produksjonsstøtte fra andre offentlige instanser. Filmforum Sørvest har mottatt driftstøtte fra Stavanger kommune siden 1995 og fra fylket siden 1997. I tillegg har de mottatt tilskudd til filmworkshop fra fylket og tilskudd til andre bransjeutviklende tiltak fra Stavanger kommune.
Nissedal kirke
Nissedal kirke er en korskirke fra 1764 i Nissedal kommune, Vestfold og Telemark fylke.
Byggverket er i tre og har 270 plasser.
Like ved kirken er Nissedal prestegård.
A-League
A-League, tidligere Hyundai A-League av sponsorhensyn, er den øverste fotball-ligaen i Australia, og første sesong spilles i 2005/06. Fotball er ikke like populært i Australia som australsk fotball og rugby, men håpet til arrangørene er at den skal bli revitalisert. Den består av åtte klubber, fra Sydney, Perth, Brisbane, Melbourne, Adelaide, Newcastle, Gosford og Wellington (New Zealand).
Ligaens mest kjente spiller er Dwight Yorke.
Dobbeltkonsert
Dobbelkonsert er en variant av solokonsert med to solister og orkester.
Et interessant trekk ved denne konsertformen er at solistene kan ha musikalske dialoger med hverandre såvel som med orkesteret. Noen av de tidligste dobbeltkonsertene stammer fra barokken: Antonio Vivaldis L'Estro Armonico med «Konsert nr 8 a-Moll op. 3/8», Johann Sebastian Bachs Konsert for to fioliner i d-Moll BWV 1043 og av andre samtidige. Av Wolfgang Amadeus Mozart finnes konserter for fløyte og harpe KV 299 og for to klaver KV 365. I siste tredel av 1700-tallet, for eksempel i verk av komponistene i Mannheimerskolen og av Joseph Haydn, kunne det ofte skjule seg en dobbeltkonsert bak betegnelsen «Sinfonia concertante».
I senere epoker av musikkhistorien finnes det bare enkelte dobbeltkonserter, et kjent eksempel er dobbeltkonsert for fiolin, cello og orkester av Johannes Brahms. Felix Mendelssohn Bartholdy skrev to dobbeltkonserter for to klaver og en for fiolin, klaver og orkester.
SS «Adolf»
SS «Adolf» var et barkskip bygget av tre i det tyske havnestedet Bremerhaven i 1865 var en vanlig bark på 1047 tonn brutto. Den ble innkjøpt til Norge i 1889 av rederiet I.C. Hansen, Tønsberg og satt inn i utenriksfarten. S.M. Gram i Tønsberg kjøpt skipet «Adolf» i 1895, senere solgt til Lars Hauglund, Fredrikstad i 1989.
Den forsvant på reise fra Amerika til Storbritannia uten forklaring, den hadde avseilt fra Amerika i april 1889. Det var det siste man så av denne barken.
Curtis Tomasevicz
Curtis Tomasevicz (født 7. september 1980) er en amerikansk bobkjører som deltok i de olympiske vinterleker 2006 i Torino, 2010 i Vancouver og 2014 i Sotsji.
Tomasevicz ble olympisk mester i bobsleigh under vinter-OL 2010 i Vancouver. Sammen med Steve Mesler, Steven Holcomb og Justin Olsen vant han firerbob foran Tyskland og Canada. Han var med i USAs firerbob som vant bronsemedalje under Vinter-OL 2014 i Sotsji.
Tomasevicz ble verdensmester i firerbob 2009 i Lake Placid
Fylkesvei 2752
Fylkesvei 2752  går mellom Fiskum og Sandsbakken i Øvre Eiker. Veien er 4,6 km lang.
Frem til 2019 hadde veien betegnelsen fylkesvei 70.
BF «Gamle Kragerø»
B/F «Gamle Kragerø» er en bilferge bygget i stål som ble bygget ved Kragerø Slipp- og Mek. Verksted i 1960 på oppdrag fra Kragerø Fjordbåtselskap. Under dekk er det en salong med plass til 50 personer.
Virketid
Under navnet B/F «Kragerø» ble den sjøsatt 28. mai 1960, og gikk i rutetrafikk i Kragerøs skjærgård fram til 1987. Siste ruten var Kragerø – Gumøy oktober 1987. I januar 1988 ble fergen kjøpt av Bastøy fengsel (avgikk Kragerø 16. januar 1988) og gikk i fast rutetrafikk som M/F «Foldinferga» mellom Horten og Bastøy fram til 8. juni 2009. M/F «Gamle Kragerø» kom hjem til Kragerø 28. juli 2009, og ble ved hjemkomsten formelt overtatt av Kragerø Kystlag som veteranbåt.
Fredning
Samme dag ble den fredet av Riksantikvaren som ett av 12 kulturminner fra hverdagslivet i Kulturminneåret 2009. «Denne båttypen er nå på det nærmeste borte langs vår langstrakte kyst. De siste årene har «Gamle Kragerø» vært den eldste i sitt slag som har vært i aktiv fart og tjeneste i Norge, » sa riksantikvar Nils Marstein i sin tale ved markeringen.
«I Saw Her Standing There»
«I Saw Her Standing There» er en sang skrevet av John Lennon og Paul McCartney og er åpningssporet på The Beatles' debutalbum Please Please Me, utgitt i Storbritannia av Parlophone, 22. mars 1963.
BF «Gamle Kragerø»
Fredning
Fredningen er begrunnet med at fartøyet representerer de mindre bilfergene i stål med åpent dekk og sidehus. Denne typen var svært utbredd i kortere samband og samband med mindre trafikk, særlig sørpå. Videre er fredningen begrunnet med at «Gamle Kragerø» ble satt i drift kun 2 måneder etter opphevingen av importreguleringen av bil i Norge (prøvetur 3. desember 1960, satt i regulær rutetrafikk 5. desember 1960). Således symboliserer og illustrerer fergen samfunnsutviklingen på 1960-tallet og har derfor høy nasjonal transporthistorisk verdi. «Gamle Kragerø» var i 2009 den eldste i sitt slag i regulær tjeneste i Norge.
I forbindelse med fredningen av fergen er den blitt totalrestaurert etter antikvariske prinsipper. «Gamle Kragerø» fremstår i dag slik den så ut siste driftssesong i Kragerø i 1987. Stål- og tilbakeføringsarbeider er utført av Hansen og Arntzen båtbyggeri i Stathelle i 2009–2010. Vinteren 2010–2011 lå «Gamle Kragerø» i Frederikshavn (Danmark) der den fikk tilbake sin opprinnelige og meget sjeldne B&W Alpha 403 26 VO. Det er kun produsert 12 motorer slike motorer og i dag (pre 2014) bare 4 registrerte av typen tilbake. Motoren er restaurert og tilbakeført av MAN B&W Alpha, som også har produsert motoren.
Riksantikvaren fordelte 47 millioner kroner i 2013 til fartøyvern. Pengene skal gå til istandsetting av historiske fartøy over heile landet. Av disse gikk det 15 000 kroner til «Gamle Kragerø».
«I Saw Her Standing There»
Opptak
Sangen ble innspilt ved Abbey Road Studios 11. februar 1963, som en del av maraton-sessionen der The Beatles spilte inn 10 av 14 sanger til Please Please Me. De var ikke til stede miksingen som fant sted 25. februar 1963, noe som ikke var uvanlig på den tiden.
BF «Gamle Kragerø»
Nye B/F «Kragerø»
Aas Mek. Verksted A/S, Vestnes produserte i 2005 bilfergen «Kragerø» til Kragerø Fjordbåtselskap AS som verftets byggenummer 172. Den 44 meter lange fergen kan frakte 250 passasjerer og 24 personbiler. Selve skroget ble riktignok bygget i Riga.